# Recerques

Recerques, subtitulada «història, economia, cultura», és una revista d'investigació científica semestral d'història, publicada en català i anglès, i fundada el 1970 per Ramon Garrabou, Ernest Lluch, Josep Termes, Joaquim Molas i Josep Fontana.
Publicada inicialment durant l'etapa del franquisme, hi van confluir per a la seva creació historiadors tradicionalment marxistes, els anomenats «historiadors del PSUC» com Termes, Fontana o Garrabou, el socialdemòcrata Lluch, i Molas. La ideologia actuà com a matriu metodològica, no com a «escola»; així, no s'exclogué col·laboracions no marxianes i, com a eina per la renovació dels historiadors de l'època, s'obrí a participacions estrangeres. Dins la línia de reivindicar aquesta ideologia oberta i crítica, historiograficament es va aprofundir especialment en diversos temes tals com la burgesia catalana i la seva projecció política, la crisi de l'Antic Règim i reconstrucció de l'estat liberal, el nacionalisme i signes d'identitat, el carlisme o les qüestions hisendístiques. A partir de la liquidació institucional del franquisme i, sobretot, a partir de l'Estatut d'Autonomia de 1979, s'hi produí dins l'editorial els darrers anys del segle XX una renovació en metodologies, cruïlles interdisciplinàries i nous focus d'atenció a les diverses corrents que sorgien, com el món islàmic o les mentalitats en el medievalisme entre d'altres, o temes de debat com la història del moviment obrer i camperol.
Així, des de finals del segle XX i en el segle xxi, l'editorial fa un rigorós seguiment i selecció de la qualitat i el rigor científic dels articles presentats; la informació no pot haver estat enviada alhora a cap altra institució o revista i ha de tractar treballs inèdits. Tracta temes d'investigació en ciències socials, humanitats i història, d'àmbit general i qualsevol època.
És una revista de l'associació interuniversitària «Associació Recerques, Història, Economia, Cultura», i s'edita tant en format electrònic, per la Universitat Pompeu Fabra, com en paper per les Publicacions de la Universitat de València, que també fan la distribució.

## Referències

* ↑ «Recerques». Gran Enciclopèdia Catalana. Barcelona: Grup Enciclopèdia Catalana.
* ↑ «Clasificación integrada de revistas científicas». MIAR (Information Matrix for the Analysis of Journals). [Consulta: 13 agost 2015].
* ↑ «PRESENTACIÓ». Publicacions de la Universitat de València. Arxivat de l'original el 3 d’abril 2016. [Consulta: 13 agost 2015].
* 1 2 3 «Descripción/Description/Descrição». LATINDEX México. Arxivat de l'original el 3 de març 2016. [Consulta: 13 agost 2015].
* 1 2 3 «Recerques: història, economia, cultura». raco.ca. Revistes Catalanes amb Accés Obert. [Consulta: 13 agost 2015].
* ↑ Lladonosa, 1998, p. 201.
* ↑ Lladonosa, 1998, p. 204, 205.
* ↑ «Normes de publicació». Recerques. Publicacions de la Universitat de València. Arxivat de l'original el 28 de juny 2012. [Consulta: 13 agost 2015].
* ↑ «Recerques: història, economia, cultura». repositori.upf.edu. Universitat Pompeu Fabra. [Consulta: 13 agost 2015].
* ↑ «Recerques. Història, Economia, Cultura». DULCINEA Derechos de explotación y permisos para el auto-archivo de revistas científicas españolas. Grupo de investigación "Acceso abierto a la ciencia". [Consulta: 13 agost 2015].

## Bibliografia

* Lladonosa, Manuel. «La història a Catalunya després de 1939». A: Història de la cultura catalana. «Resistència cultural i redreçament». Vol. X. Barcelona: Edicions 62, S.A., 1998. ISBN 84-297-4480-0.

## Enllaços externs

* Web de l'Associació Recerques
* Recerques. Història, economia i cultura a Dialnet
Viccionari